cyanic-selkie/wikianc huggingface dataset:
Հատուկ միջնակարգ կրթություն
Հատուկ միջնակարգ կրթություն, մասնագիտական կրթության ձև։ Պատրաստում է արտադրության ստորին օղակների անմիջական կազմակերպիչներ և ղեկավարներ, բարձրագույն որակավորում ունեցող մասնագետների օգնականներ, որոշակի որակավորում ունեցող աշխատանքի ինքնուրույն կատարողներ, որոնցից պահանջվում է ոչ միայն մասնագիտական կարողություն ու հմտություն, այլև համապատասխան տեսական պատրաստականություն։ Հատուկ միջնակարգ կրթության մի շարք մասնագիտությունների համար (բալետի, կրկեսի դերասաններ և այլն) պրոֆեսիոնալ պատրաստականության բարձրագույն աստիճանն է։ Հատուկ միջնակարգ կրթություն որպես մասնագիտական և ընդհանուր կրթության ինքնուրույն աստիճան, ձևավորվել է XX դ. 1-ին կեսին, չնայած առանձին հատուկ միջնակարգ ուսումնական հաստատություններ (տեխնիկական, բժշկական, մանկավարժական, արվեստի և այլն) երևան են եկել դեռևս XVIII դ. սկզբին։
Հատուկ միջնակարգ կրթության համակարգի ուսումնական հաստատությունների հիմնական տիպերը տեխնիկումները և ուսումնարաններն են։ Յուրաքանչյուր մասնագիտության համար սահմանված է ուսումնական դիսցիպլինների որոշակի ամբողջություն և ծավալ, որոնց զուգակցումը ուսումնական և արտադրական պրակտիկային, սովորողներին զինում է գիտելիքներով, կարողություններով և հմտություններով։ Ուսումնական առարկաները բաժանվում են երեք ցիկլի, հանրակրթական, ընդհանուր տեխնիկական և մասնագիտական։ Հատուկ միջնակարգ կրթությունն ունի երեք բաժին, ցերեկային, երեկոյան և հեռակա։ Ուսումնական տևողությունը ցերեկայինում 8-ամյա դպրոցն ավարտածների համար 3—4 տարի է, միջնակարգ դպրոցն ավարտածների համար՝ 2—3 տարի (երեկոյան և հեռակա բաժիններում ուսման տևողությունը մեկ տարով ավելի է)։ Մի շարք բուհերին կից կազմակերպված են հատուկ միջնակարգ ուսումնական հաստատությունների դասատուների որակավորման բարձրացման ֆակուլտետներ (ուսման տևողությունը 4 ամիս)։
Կատեգորիա:Կրթություն
Մալիբու
Մալիբու (Malibu) ԱՄՆ Կալիֆոռնիա նահանգի Լոս Անջելես շրջանի արևմուտքում տեղակայված քաղաք։
Պատմություն
Մալիբուն Չումաշ (ամերիկյան հնդկացիներ) ցեղի տարածքների մի մասն է։ Հնդկացիներն այդ վայրը անվանել են «Հումալիվո», և այստեղից էլ առաջացել է քաղաքի ներկայիս անվանումը։ 1891 թվականից Մալիբուի տարածքը սկսեց պատկանել Ֆրեդերիկ Հասթինգս Ռինջսին։ Վերջինս իր ընտանիքի հետ այնպիսի խնամք ցուցաբերեց իրենց տարածքների նկատմամբ, որ նույնիսկ վարձեց արհեստավարժ պահակների, որոնց խնդիրն էր արգելել կողմնակի անձանց մուտքը Մալիբուի տարածք։ Ռինջս ընտանիքը երկարատև դատական գործընթացի մեջ մտավ նահանգային իշխանությունների հետ Հարավխաղաղօվկիանոսյան երկաթգծի կառուցման խնդրի շուրջ։ Մինչև 1929 թվականը Մալիբուում չկար ոչ մի ասֆալտապատ ճանապարհ, և երբ ի վերջո նահանգային իշխանությունները շահեցին դատը, կառուցվեց Խաղաղօվկիանոսյան մայրուղին։ Այդ ժամանակ Ռինջս ընտանիքը պառակտվեց և Ֆրեդերիկ Ռինջսի այրին՝ Մեյ Ռինջսը, ստիպված էր մաս-մաս վաճառել իր կալվածքները։ 1926 թվականին վերջնական սնանկացումից խուսափելու համար Ռոնդա Մեյ Ռինջսը հիմնեց կղմինդրի արտադրման ֆաբրիկա։ Ֆաբրիկան արտադրում էր դեկորատիվ կղմինդր, որով մինչ այժմ էլ զարդարված են Լոս-Անջելեսի պաշտոնական շենքերի և Բևերլի-Հիլզի առանձնատների տանիքները։ Ցավոք 1931 թվականին ֆաբրիկան այրվեց։ 20-րդ դարի սկզբին շնորհիվ հոլիվուդյան արիստոկրատիայի այստեղ սկսեց կառուցվել ամառային պալատներ և վիլլաներ, որոնցից առավել հայտնին է Մալիբուի դղյակը։ Մալիբուն քաղաքի կարգավիճակ է ստացել 1991 թվականին։
Աշխարհագրություն
Մալիբուի ընդհանուր մակերեսը կազմում է 101, 0 հազ կմ²՝ 19, 9 կմ² ցամաքային և 81, 1 կմ² ջրային տարածություն։ Չոր թփային բուսականությունը և կավային բլուրների թեք լանջերը Մալիբուի լեռնային կիրճերը դարձնում են խոցելի հրդեհների և ջրհեղեղների համար։ Մալիբուի ափագիծը (նաև Սանտա-Բարբարայի հատվածը) ձգվում է արևմուտքից արևելք՝ ինչպես և իր գլխավոր Խաղաղօվկիանոսյան մայրուղին։
Կլիմա
Ինչպես և Կալիֆոռնիայի հարավային ափի քաղաքների մեծամասնությունը այնպես էլ Մալիբուն, տեղակայված է միջերկրածովյան մերձարևադարձային կլիմայական զոնայում։ Տարածքին բնորոշ է մեղմ, խոնավ ձմեռ և տաք ու հեղձուցիչ ամառ։ Ամռանը ցերեկային ջերմաստիճանը կարող է գերազանցել 32 °C, ընդ որում միջին նվազագույն ջերմաստիճանը գտնվում է 25, 6 °C-ի գոտում։ Ձմռանը առավելագույն ցերեկային ջերմաստիճանը կազմում է 15, 6 °C, իսկ միջին ամենացածր գիշերայինը՝ 9, 4 °C։ Անձրևոտ են ձմեռային և գարնանային ամիսները (փետրվարն ամենախոնավն է)։ Մալիբուում միջին տարեկան տեղումների քանակը կազմում է 380 մմ։ Քաղաքի մատույցներում ձյուն տեղացել է միայն լեռնային շրջաններում։ 2007 թվականի հունվարի 17-ին հյուսիսարևմտյան լեռնալանջերին տեղաց 7, 6 սմ ձյուն։ Դա առաջին ձյունն էր վերջին 50 տարիների ընթացքում և ռեկորդային քաղաքի պատմության մեջ։ Սակայն շնորհիվ նրա, որ լեռներում ջերմաստիճանը միջինը կազմում է 8, 9 °C, ձյունը մնաց ընդամենը մեկ օր։ Սովորաբար լեռներում ամառները չոր են և շոգ։ Տարվա ընթացքում հաճախ են մառախուղները։
Բնակչություն
Համաձայն 2000 թվականի տվյալների՝ քաղաքում հաշվառված էին 12757 բնակիչ, իսկ 2006 թվականի տվյալներով՝ 13176։ Բնակչության խտությունը կազմում է 244, 4 մարդ կմ²։ Բնակչության միջին տարիքը 43 է, ամեն 100 կնոջ բաժին է հասնում 97, 8 տղամարդ։ Ըստ 2000 թվականի տվյալների՝ տղամարդկանց տարեկան միջին եկամուտը կազմել է 100000 ԱՄՆ դոլլար, իսկ կանանցը՝ 46919։ Բնակչության մեծամասնությունը կենտրոնացված է մերձափնյա շրջաններում։
Քաղաքականություն
Ինչպես Լոս-Անջելես օկրուգի բնակչության մեծամասնությունը, այնպես էլ մալիբուցիները, պաշտպանում են ձախակողմյանների քաղաքական հայացքները։ 2004 թվականի ԱՄՆ նախագահական ընտրություններում թեկնածուներից Ջոն Քերրին հավաքեց ընտրողների ձայների 60%-ը, իսկ Ջորջ Բուշը՝ 39%։
Մարի Մալահել Քսականա
Մարի Մալահել Քսականա (Mary Malahele-Xakana, ), Հարավային Աֆրիկայում առաջին գրանցված սևամորթ բժշկուհի, ինչպես նաև «Երիտասարդ կանանց քրիստոնեական ասոցիացիայի» հիմնադիրներից մեկը ։
Կենսագրություն
Մարի Սյուզն Մակոբատջատի Մալահելը ծնվել է Պոլոկվեյնում (Պիտերսբուրգ) ։ Նրա հայրը կրոնափոխ քրիստոնյա Թադիուս Չեու Մալահելան էր։ Նրա հայրը քշվել էր իր սեփական տնից միայն այն պատճառով, որ հրաժարվել էր մահապատժի ենթարկել իր զույգ երեխաներին, քանի որ զույգերը անեծք էին համարվում ։ Պատանի հասակում նա սովորում է Յոհանեսբուրգի մոտ գտնվող Ջուլվինի մեթոդիստական ավագ դպրոցում։ Նա ուսանել է Ֆորթ Հարի համալսարանում և 1941 թվականին «Ազգային վստահություն հիմնադրամի» կողմից աջակցություն ստացավ սովորելու բժշկություն Վիթվաթերսրենդի համալսարանում։
Գործունեություն
1947 թվականին Մալալհելն ավարտում է համալսարանը և աշխատանքի է անցնում՝ որպես առաջին սևամորթ բժշկուհի Հարավային Աֆրկայում ։ Նա հիմնում է սեփական կլինիկան Կլիփթաունում, իսկ երկրորդը՝ Հյուսիսային Մոֆոլոյում։ Տարածքների պաշտպանության գործողություններից հետո, նա աշխատում էր Դոբսոնվիլի կլինիկայում ։ Մարի Մալահել Քսականան «Երիտասարդ կանանց քրիստոնեական ասոցիացիայի» հիմնադիրներից մեկն էր Հարավային Աֆրիկայում և բավականին ակտիվ էր խաղաղության և հակառասայականության համար մղվող շարժումներում։ Նա «Կանանց խաղաղություն» շարժման անդամ էր, Ֆորթ Հեյր համալսարանի խորհրդի անդամ, ինչպես նաև Ռուդեփուրդ դպրոցի խորհրդի ղեկավարը ։
Անձնական կյանք
Մարի Մալահելն ունեցել է 2 դուստր։
Մահացել է 1981 թվականին 65 տարեկան հասակում սրտի կաթվածից, երբ որպես կամավոր աշխատում էր Յոհանեսբուրգի Սանթոն տարածքում բժիշկ Նթաթո Մոտլանայի հետ ։
Մրցանակ
2015 թվականին հետմահու արժանացել է Բաոբաբի շքանշանի բժշկական բնագավառում իր ծավալած գործունեության համար ։
Ծանոթագրություններ
Կատեգորիա:1916 ծնունդներ Կատեգորիա:Մայիսի 2 ծնունդներ Կատեգորիա:1981 մահեր Կատեգորիա:Մայիսի 8 մահեր Կատեգորիա:Հարավաֆրիկացի բժշկուհիներ
Ազադիստան
Ազադիստան (Azadistan, թարգ.՝ Ազատ երկիր), 1920 թվականին Շեյխ Խիայաբանիի գլխավորած Ժողովրդավարական կուսակցության կողմից հռչակված պետություն Իրանական Ադրբեջանի տարածքում։ 1920 թվականին քայքայվել է իրանական զորքերի հարձակման արդյունքում ։
Ծանոթագրություններ
Կատեգորիա:20-րդ դարը Իրանում Կատեգորիա:Թավրիզի պատմություն Կատեգորիա:Արևելյան Ադրբեջան Կատեգորիա:Արդաբիլի նահանգ Կատեգորիա:1920 հիմնադրված պետություններ և տարածքներ
Անտիտապոռ
Մասնակիցներ
Վադիմ Արուտյունովից բացի նախագծում մասնակցում են նաև արևելագետ Ռոբերտ Մկրտչյանը, պատմաբան Գարիկ Մարգարյան և փիլիսոփայական գիտությունների թեկնածու Ռոդիոն Բաշկատովը ։
Շուտով բացվելու է նաև անգլերեն և իսպաներեն հեռարձակում ։
Ծանոթագրություններ
Կատեգորիա:Պատմության խեղաթյուրումն Ադրբեջանում Կատեգորիա:Հայագիտական կենտրոններ Կատեգորիա:Հայագիտություն
Յուլիա Նյուբերգ
Յուլիա (Ջուլիա) Քրիստինա Նայբերգ (Նիբերգ) (Julia Christina Nyberg ) - շվեդացի բանաստեղծուհի։ Գրական կեղծանունը Եվփրոզինն էր։
Կենսագրություն
Ծնվել է պետական ծառայության պաշտոնատար անձի ընտանիքում։ 13 տարեկանում նա մնցել է որբ։ Մեծացել է արդյունաբերողի որդեգրած ընտանիքում։ Նա մեծացել է Ֆրանսիայի գիշերօթիկ դպրոցում, որտեղ ստացել է մանկավարժական կրթություն, այնուհետև 1802-1809 թվականներին աշխատել է որպես ուսուցիչ։
1809 թվականին տեղափոխվել է Ստոկհոլմ:Շատ է կարդացել ֆրանսիական գրականություն(Ռուսո, Մադամ դե Ստելլ)։
Նույն թվականին նա ամուսնացավ վաճառականի հետ, բայց 1818 թվականին բաժանվել է նրանից։
Մոտ էր Ատտերբումի ստեղծած Aurora-Förbundet պոեզիայի և քննադատության հասարակությանը, որը ձգտում էր ազատագրել Հայրենական գրականությունը ակադեմիական անշարժության և ֆրանսիական սեթևեթանքի շղթաներից։
1822 թվականին նա վերադարձել է Սկուլտունա և նույն թվականին նորից ամուսնացել է Անդերս Վիլհելմ Նայբերգի (Նիբերգ) հետ։
Ստեղծագործություն
Մի շարք բանաստեղծությունների հեղինակ է։ Բանաստեղծական ռիթմը և բառերի հնչողությունը նրա պոեզիայի կարևոր տարրերն էին։ Ատտերբումը նրա բանաստեղծությունները համարում էր որպես «խոստումնալից տաղանդի առաջին փորձություն»: Նա գտավ դրանց մեջ միամտություն և «թարմ բնական իմաստ», որոնք ցույց էին տալիս «անսովոր կոչում»։
Նրա ստեղծագործություններից հանրաճանաչ թեմաներ էին միջնադարի պատմությունները, հնագույն առասպելները, հանրաճանաչ պատմական իրադարձությունները և լեգենդները։
Հրապարակված բանաստեղծությունների երկու ժողովածուի համար նա պարգևատրվել է Շվեդիայի Ակադեմիայի կողմից ։
Հղումներ
Կատեգորիա:Շվեդ բանաստեղծուհիներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:1854 մահեր Կատեգորիա:Ապրիլի 18 մահեր Կատեգորիա:Շվեդիայում ծնվածներ Կատեգորիա:1785 ծնունդներ Կատեգորիա:Նոյեմբերի 17 ծնունդներ
Յուբեր դը Ժիվանշի
Յուբեր Ջեյմս Մարսել Տաֆեն դը Ժիվանշի (ֆր.՝ Hubert James Marcel Taffin de Givanchy ) - ֆրանսիացի մոդելավորող, նորաձևության Givanchy տան հիմնադիր (1952 թ.): Նորաձևության նրա ընկալումները մարմնավորել են երկու հանրահայտ հաճախորդուհիներ՝ Օդրի Հեփբյորնը և Ժակլին Քենեդին։
Կենսագրություն
Յուբեր դը Ժիվանշին ֆրանսիացի գեղանկարիչ Պիեռ-Ադոլֆ Բադենի ծոռն է։ Ֆաշիստ զավթիչներից Ֆրանսիայի ազատագրումից հետո նա վերադարձել է Փարիզ, որտեղ որպես ասիստենտ է աշխատել ու սովորել այնպիսի վարպետ մոդելավորողների մոտ, ինչպիսիք են Ժակ Ֆատը, Ռոբեր Պիգեն, Լյուսիեն Լելոնգը, Էլզա Սկիապարելլին։ 1952 թվականի փետրվարի 2-ին քսանհինգամյա Յուբերը բացել է նորաձևության իր սեփական տունը՝ Givanchy-ն։ Այդ ժամանակ նա բարձր նորաձևություն ստեղծողներից ամենաերիտասարդն էր։ Նրա առաջին իսկ հավաքածուն հաջողությամբ է պսակվել։ Յուբերի մամլո գործակալն ու ընկերության «դեմք»-ը դարձավ մանեկենուհի Բետտինա Գրացիանին, որի համար նա ստեղծել է «Բետտինա» կանացի վերնաշապիկը՝ բամբակյա գործվածքից կարված ճերմակ, համեստ մի վերնաշապիկ՝ թևքերին՝ սև-սպիտակ ալիքներ։
1953 թվականին Ժիվանշին ծանոթացել է իր կուռքի՝ իսպանացի մոդելավորող Քրիստոբալ Բալենսիագայի հետ։ Հետագայում՝ 1957 թվականին, երբ վերջինս որոշեց արգելել զանգվածային լրատվամիջոցների ներկայացուցիչների մուտքը հագուստի իր հավաքածուների առաջին ցուցադրություններին, Ժիվանշին իր աջակցությունը հայտնեց նրան և պաշտպան կանգնեց նրա նախաձեռնությանը։ Ըստ այդ մտահղացման՝ ԶԼՄ-ների ներկայացուցիչները իրավունք էին ստանալու ներկա գտնվել նոր հավաքածուի առաջին ցուցադրությունից ութ շաբաթ անց կազմակերպվող ցուցադրությանը միայն, որպեսզի հնարավորություն չունենային ազդելու գնորդների կարծիքների, տեսակետների վրա։
Ժիվանշիի ոճը մարմնավորող երկրորդ կինը դարձավ Ժակլին Քենեդին, որն, ի դեպ, ամուսնու՝ ԱՄՆ նախագահ Ջոն Քենեդիի հուղարկավորության արարողությանը Ժիվանշիի ստեղծած հագուստով էր մասնակցում։
1995 թվականին Ժիվանշին հայտարարեց, որ արդեն անցնում է հանգստի։
Յուբեր դը Ժիվանշին վախճանվել է 91 տարեկան հասակում՝ 2018 թվականի մարտի 10-ին, Ֆրանսիայի Բովե քաղաքում;
Ծանոթագրություններ
Le couturier Hubert de Givenchy est mort à l’âge de 91 ans Перейти ↑ Hubert de Givenchy (фр.). Ykone (26 января 2009). Проверено 18 сентября 2009. Архивировано 9 февраля 2012 года.
Արտաքին հղումներ
Official Givenchy Site Hubert de Givenchy: 18 facts about the iconic designer
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Ֆրանսիացի դիզայներներ Կատեգորիա:Ֆրանսիացի նորաձևության դիզայներներ
Հասարակածային կլիմա
Հասարակածային կլիմա, հասարակածային գոտու օդային զանգվածների և ցածր ճնշման ազդեցության տակ (5—10° հյուսիսային և հարավային լայնություններում) ձևավորվող կլիմա։ Բնորոշ են տարեկան բարձր ջերմաստիճանը (24—28 °C), ջերմաստիճանի փոքր տատանումները (1—5 °C) և առատ տեղումները (տարեկան՝ 1000—3000 մմ է, առանձին վայրերում՝ 6000—10000 մմ)։ Հասարակածային կլիմայի պայմաններում աճում են խոնավ հասարակածային անտառներ։ Հասարակածային կլիմա ունեն Հասարակածային Աֆրիկան, Ամազոնի ավազանը, Կենտրոնական Ամերիկայի և Ինդոնեզիայի որոշ շրջաններ։
Կատեգորիա:Կլիմա
Սան Ջորջո Պիաչենտինո
Սան Ջորջո Պիաչենտինո (San Giorgio Piacentino), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 5236 մարդ։ Բնակչության միջին խտությունը՝ 107 մարդ/կմ²։ Զբաղեցնում է 49 կմ² տարածք։ Փոստային ինդեքս՝ 2901։ Հեռախոսային կոդը՝ 0523։
Բնակավայրի հովանավորն է համարվում Սուրբ Գևորգը։ Տոնը նշվում է ամեն տարի ապրիլի 23-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մարտին Ալոնսո Փինսոն
Մարտին Ալոնսո Փինսոն (Martín Alonso Pinzón, ), իսպանացի նավագնաց, նավաշինարար, Փինսոն եղբայրներից ավագը։ 1492 թվականին Նոր աշխարհ կատարած իր առաջին ծովային ուղևորությունը կատարել է Քրիստափոր Կոլումբոսի հետ որպես «Պինտա» նավի նավապետ ։
Մարտինի կրտսեր եղբայրը` Վիսենտե Յանյես Փինսոնը, եղել է «Նինյա» նավի նավապետը, իսկ միջնեկ եղբայրը` Ֆրանսիսկո Մարտին Փինսոնը, «Պինտա» նավում եղել է նավապետի առաջին օգնականը։
Փինսոնների ընտանիքը Պալոսից
Փինսոնների ընտանիքը Պալոս դե լա Ֆրոնտերա քաղաքի ամենանշանավոր ընտանիքներից էր 15-րդ դարի վերջում։ Կան հակասական մի քանի վարկածներ ընտանիքի ծագման և անվան մասին։ Նրա պապը եղել է նավաստի, ջրասուզորդ և հայտնի է եղել Մարտին անունով։ Հայտնի չէ` այն անու՞ն է, թե՞ ազգանուն, կամ արդյոք իր սերնդում Փինսոնը եղել է ազգանուն թե մականուն ։ Նրա հայրը նույնպես եղել է նավաստի` Մարտին Փինսոն անունով, իսկ մայրը եղել է Մայոր Վիսենտեն ։
Կենսագրություն
Մարտին Ալոնսո Փինսոնը ծնվել է 1441 թվականին Պալոս դե լա Ֆրոնտերա քաղաքում։ Հնարավոր է, որ նա շատ երիտասարդ հասակում ճամփորդության է ուղևորվել կարավելլայով որպես օգնական։ Նրանց տունը գտնվել է արքայական հին ճանապարհի` Լա Ռաբիդա վանքի հատվածում ։ Մարտինն ամուսնացել է նույն բնակավայրի բնակիչ Մարիա Ալվարեսի հետ ։ Նրանք ունեցել են հինգ երեխա` երկու տղա (Արիաս Պերես և Խուան), որոնք մասնակցել են Ամերիկա մեկնած մի քանի գիտարշավների, և երեք դուստր (Մայոր, Կատալինա և Լեոնոր)։ Լեոնորը, ով ամենափոքրն էր, տառապել է էպիլեպսիայի նոպաներով (այն ժամանակներում այն անվանում էին «gota coral») :
Ֆրանսիական աղբյուրների համաձայն` Ալոնսո Փինսոնը Ժան Կուզենի հետ ուղևորվել է Նոր աշխարհ, և նրանք երկուսով այն բացահայտել են 1488 թվականին, Կոլումբոսից չորս տարի առաջ ։ Վերադառնալով ֆրանիսիական Դիեպ բնակավայր` Փինսոնը, վիճաբանելով Կուզենի հետ, վերադառնում է Իսպանիա, որտեղ էլ դառնում է Կոլումբոսի օգնականը նրա արևմտյան ուղևորության ընթացքում  ։ Հայտնի է, որ Փինսոնը Նոր աշխարհը բացահայտելու հարցում զարմանալի վստահություն է ունեցել Կոլումբոսին առաջնորդելու ։ Համենայն դեպս, անվիճելի գրավոր աղբյուրներ կան, որոնք հակված են այն բանին, որ Փինսոնն ավելի վաղ է բացահայտել Նոր աշխարհը ։
Նրա ծովային փորձը և ղեկավարման հմտությունները հիմք են դարձել 1508-1536 թվականների Կոլումբոսյան դատավեճերի, որտեղ վկաները մատնանշել են, որ հենց նա է եղել դատավեճի առիթը ։ Փինսոնը հայտնի է եղել նաև Կաստիլիայի ժառանգության համար պորտուգալացիների դեմ կռիվներով։ Նույնիսկ հնարավոր է, որ Պորտուգալիայում մինչ Իսպանիա տեղափոխվելը Կոլումբոսը իմացել է Մարտին Ալոնսոյի մասին, քանի որ վերջինս հայտնի եղել պատերազմին իր մասնակցությամբ, ինչպես նաև պորտուգալացիներից հետո աֆրո-ատլանտյան ջրեր ներխուժումով` ճամփորդելով Կանարյան կղզիներով ու Գվինեայով, որոնք ոսկու, համեմունքների ու ստրուկների վաճառքի հարուստ հնարավորություն էին ընձեռում ։
Հայտնագործման ճամփորդության նախապատրաստում
1492 թվականի մայիսի 23-ին Պալոսի բնակիչների համար կարդում են արքայական հրովարտակը, որով կաթոլիկ միապետներ Իզաբելլան ու Ֆերդինանդը հրամայում էին, որո որոշ բնակիչներ բերեն երկու կարավելլա, հանձնեն Կոլումբոսին և նրա հետ ու միապետների բարձր գերազանցության գլխավորությամբ ("por mandado de Sus Altezas") ուղևորվեն ճամփորդության, իսկ քաղաքը հարգի արքայական որոշումը ։ Տեղի բնակիչները չեն հնազանդվում արքայական հրովարտակին։ Պալոսի նավաստիները վստահ չէին Կոլումբոսի նոր արկածախնդրությանը, ով նրանց գրեթե անծանոթ էր։ Անկախ գաղափարների հանդեպ քիչ թե շատ վստահությունից` Պալոսի բնակիչներին դժվար էր աջակցել Ջենովայի նավաստիներին, եթե նրանց չէր ուղեկցում քաղաքում հարգված ու ճանաչված նավաստի։ Անորոշ եկամուտը նրանց համար մեծ գայթակղություն չէր։ Հակառակ տեսակետը կամ Կոլումբոսի նախագծի հանդեպ անտարբերությունը համընդհանուր էր ։
Պոլևայա (այլ կիրառումներ)
Պոլևայա, կարող է վերաբերել՝
Մարտին Ալոնսո Փինսոն
Հայտնագործման ճամփորդության նախապատրաստում
Կոլումբոսի ու Փինսոնի միջև կայացած գրավոր որևէ վկայություն չկա, և այդ համաձայնության պայմաններն անծանոթ են պատմությանը։ Սակայն պահպանվել են Ֆրայի` իսպանացի հոգևորական, պատմաբան Բարտոլոմե դե Լաս Կասասին ուղղված որոշ վկայություններ։ Ֆերնանդես Դյուրոյի համաձայն` Կասասն ասում է, որ Կոլումբոսը Փինսոնին խոստացել է կոչումներ ու եկամտի կեսը, իսկ Դիեգո Փինսոն Կոլմեներոն դա մեջբերել է Կոլումբոսյան դատավճիռների ժամանակ. Ֆրանսիսկո Մեդելը վկայում է, որ ինքը լսել է, թե ինչպես է Կոլումբոսը Փինսոնին առաջարկել «ինչ որ նա խնդրել ու ցանկացել է» ։
Որպես Կոլումբոսի նախագծի ջատագով` Փինսոնը ներդրել է կես միլիոն («medio cuento»), ինչը անհրաժեշտ գումարի կեսն էր, իսկ մյուս կեսը տրամադրում էր միապետությունը ։ Նավատիրոջ իր հեղինակության և Ռիո Տինտո-Օդիելի տարածքում ունեցած փառքի շնորհիվ` նա կարողանում է հավաքել համապատասխան թիմ ։ Ստորագրելով համաձայնագիրը` նա հեռացնում է այն նավերը, որոնք Կոլումբոսը առգրավել էր արքայական հրովարտակով, ինչպես նաև հեռացնում է մարդկանց` նավերը համալրելով իր երկու կարավելլաներով` «Պինտա» և «Նինյա», որոնց հարմարավետությունն ու լավ վիճակը գիտեր սեփական փորձով ։ Բացի այդ, նա ճամփորդել էր Պալոսով, Մոգերով ու Ուելվայով` իր հարազատներոին ու ընկերներին համոզելով ընդգրկվել խմբում, և դրանով հավաքել էր լավ խումբ : Կոլումբոսյան դատավեճերի ցուցմունքների համաձայն` «Փինսոնն այնպիսի ջանք էր ներդրել մարդկանց համոզելու և խումբ կազմելու գործում, կարծես իր կամ իր սեփական որդիների համար էր մտահոգված» ։ Ի թիվս այլոց խմբում ներառում է Պալոսի բնակիչ Կրիստաբալ Կինտերոյին և Նինյո եղբայրներին Մոգուերից ։
Այդ ժամանակ Փինսոնն ու Կոլումբոսը մտերմանում են։ Կոլումբոսյան դատավեճերում վկա Ալոնսո Գալիեգոն Ուելվից հիշատակում է, որ Կոլումբոսն ասել է. «Պարոն Մարտին Ալոնսո Փինսոն, մենք մեկնում ենք ճամփորդության, որը եթե բարեհաջող ավարտ ունենա, և աստված բացի նոր հողեր, թագավորական թագով խոստանում եմ Ձեզ վերաբերվել եղբոր պես» ։
Ծովային ճամփորդության սկիզբ
1492 թվականի օգոստոսի 3-ին «Սանտա Մարիա», «Պինտա» և «Նինյա» նավերն բացահայտման իրենց ճամփորդությունն են սկսում` լքելով Պալոսը։ Կոլումբոսը «Սանտա Մարիա» նավի նավապետն էր, Փինսոնը` «Պինտայի», իսկ նրա միջնեկ եղբայր Ֆրանսիսկոն` օգնականը։ Հենց «Պինտայի» նավաստի Ռոդրիգո դե Տրիանան էր առաջինը, ով տեսավ Հյուսիսային ու Հարավային Ամերիկաների ցամաքը ։
Ուղևորության ընթացքում Փինսոնը մի քանի անգամ ցուցադրել է փորձառու նավաստու ու առաջնորդի իր հատկությունները։ Երբ Կանարյան կղզիների ճանապարհին «Պինտայի» ղեկալծակը ջարդվել է, Կոլումբոսը, ով «Սանտա Մարիայով» նույնիսկ չէր կարողանում բավականաչափ մոտենալ, «ավելի քիչ էր անհանգստացած` վստահ լինելով, որ Մարտին Ալոնսոն եռանդուն ու հնարամիտ մարդ է.... Նա [Փինսոնը] լուծեց «Պինտայի» ջարդած ղեկալծակի հարցը` կարողանալով շարունակել ուղևորությունը» ։
Երբ 1492 թվականի հոկտեմբերի 6-7-ին Կոլումբոսը չի կարողանում վերականգնել կարգուկանոնը «Սանտա Մարիայի» հոգնած ու բարոյալքված անձնակազմում, Մարտին Ալոնսոն ղեկավարի իր հմտությամբ կարողանում է լուծել հարցը։ Ահա ինչ է գրել Էռնան Պերես Մատեոսը ավելի քան 40 տարի անց.
Այդ ժամանակ Փինսոնը Կոլումբոսին առաջարկում է փոխել ուղղությունը (հոկտեմբերի 6, 1492) ։ Այս փոփոխությունը հանգեցնում է նրան, որ արշավախումբը 1492 թվականի հոկտեմբերի 12-ին խարիսխ է գցում Գուանախանիում։
Փինսոնի և նրա եղբայրների, հատկապես Վիսենտեի այս և այլ գործողություններ ստիպում են պատմաբաններին վերանայել պատմությունը և եղբայրներին դիտարկել «Ամերիկայի համահայտնագործողներ», քանի որ առանց նրանց օգնության, աջակցության ու քաջության` Կոլումբոսը, հնարավոր է, չէր էլ կարողանա կատարել բացահայտումը, համենայն դեպս այդ ժամանակ և այդ տեղում   ։ Ինչ-որ պահի Կոլումբոսյան դատավճիռներում դատավորը հաստատել է, որ Փինսոնը Նոր երկիրը բացահայտելու գործում ավելի վճռական դեր է ունեցել, քան Կոլումբոսն ինքը ։
Բաժանում Կարիբյան ավազանում
Բոլոր ապացույցները` Կոլումբոսի օրագրի գրառումները, Կոլումբոսյան դատավճիռների ցուցմունքները, այն ամենն է, ինչ դրական է գնահատվում Կոլումբոսի ու Փինսոնի հարաբերություններում։ Սակայն մի անգամ Կարիբյան կղզիներում դրանք սկսում են փոխվել։
1492 թվականի նոյեմբերի 21-ին Կուբայի ափի մոտ Փինսոնը չի հետևում Կոլումբոսի ուղիղ հրամանին` փոխել ուղղությունը ։ Նա հավանաբար ինքնուրույն էր ցանկանում նավարկել` փորձելով նոր բացահայտումներ անել և գանձ գտնել, չնայած Չեզարեո Ֆերնանդես Դուրոն պնդում է, որ այս բաժանումը կարող էր և պատահականություն լինել. հարցը վերաբերում է բաց թողած ազդանշաններին (Ասենսիոն պաշտպանում է Ֆերնանդես Դուրոյին, որպեսզի տևական բաժանման համար պատշաճ բացատրություն չտա. Ֆերնանդես Դուրոն պատասխանում է, որ Փինսոնն ուղղակի շարունակում էր նախորդ կուրսը, և եթե Կոլումբոսը ցանկանար, նա հաստատ կարող էր գտնել Փինսոնին գալիք մի քանի օրերի ընթացքում) ։ Առանձին ճանապարհորդության ընթացքում նա հայտնաբերում է նոր ցամաք այն դեպքում, երբ կղզային ողջ աշխարհագրությունը մնում է բաց. կա կարծիք, որ այդ ցամաքը Հայիթի կղզին է եղել    ։
19-րդ դարի պատմաբան Խոսե Մարիա Ասենսիոն ամեն դեպքում մեղադրել է Փինսոնի բացակայությունը այն բանի համար, որ «Սանտա Մարիան» ջարդվել էր ծանծաղուտներում ։ Մարտին Ալոնսոյի եղբայր Վիսենտեն, ով ղեկավարում էր «Նինյա» նավը, էական դեր է ունեցել «Սանտա Մարիայի» նավաստիներին և անձամբ Կոլումբոսին փրկելու գործում ։ Կոլումբոսը, հրաժարվելով Փինսոնից, հունվարի 4-ին սկսում է տուն նավարկել` հետևում թողնելով 38 տղամարդկանց, ովքեր բոլորն էլ մահանում են, մինչ ինն ամիս անց Կոլումբոսը հետ կվերադառնար ։ «Նինյան» ու «Պինտան» իրար տեսել ու վերամիավորվել են 1493 թվականի հունվարի 6-ին ։ Ականատեսներից մեկը հավաստում է, որ Փինսոնը խիստ զայրացել է ու դեմ արտահայտվել այն բանին, որ 38 մարդ «Իսպանիայից այդքան հեռու են մնացել և հնարավոր է, որ կկորչեին», և Կոլումբոսը սպառնացել է կախել Փինսոնին ։ Երկու նավերը միասին Իսպանիա են վերադառնում հունվարի 8-ին ։
Կոլումբոսի ճանապարհորդության օրագիրը խիստ խմբագրման է ենթրկվել Բարտոլոմե դե լաս Կասասի կողմից, ինչի պատճառով հնարավոր չէ իմանալ, թե ինչ է գրվել ճանապորհորդության ընթացքում, և ինչ ավելացվել դրանից հետո, սակայն օրագրում մեղադրանքների շարք է ուղղված Փինսոնի հասցեին նոյեմբերի 21-ի բաժանման համար ։
Ամեն դեպքում, Կոլումբոսյան դատավճիռների մեծ մասը, ինչպես նաև մասնագիտական պատմագրությունը ու հետազոտողները համաձայն չեն, որ դեպքերը հենց այդպես են տեղի ունեցել, և Կոլումբոսի` առաջին ճամփորդության մասին նամակներում ոչ մի մեղադրանք չկա Փինսոնի դեմ, որ Կոլումբոսը գրած կլիներ իր վերադարձի առիթով  ։
Վերադարձ ճամփորդությունից և մահ
Իսպանիա վերադառնալու ճանապարհին Փինսոնի նավը Ազորյան կղզիների հարավարևմտյան մասում փոթորկի հետևանքով առանձնանում է Կոլումբոսի նավից ։ Փինսոնը ժամանում է Գալիսիա` Բայոնա` Վիգոյի շրջան 1493 թվականի մարտի 1-ին ։ Կոլումբոսը Լիսաբոն է հասնում մարտի 4-ին. ավելի ուշ նա առնչվում է նավի հետ կապված խնդիրների, քանի որ Պորտուգալիայի ափին վատ եղանակի պատճառով անհաջող էր կայանել ։ Փինսոնը, չնայած վատ եղանակին և հարավային ուժգին քամիների, կարողանում է ափ դուրս գալ Իսպանիայի ափերի մոտ, ոչ թե պորտուգալական։ Մտածելով, որ Կոլումբոսը կորած է, նա նամակ է ուղարկում թագավորին ու թագուհուն։ Կա տեսակետ, որ ինսոնը հաստատել է մեծ բացահայտումները` դրանք իրեն վերագրելով, միևնույն ժամանակ ուրիշները նրան պաշտպանել են մեղադրանքներից։ Նամակը չի պահպանվել։ Պարզ չէ` արդյոք նրա նամակը Կոլումբոսից շուտ է հասել Լիսաբոն, և հնարավոր չէ պարզել, թե Փինսոնին հրավիրել են դատարան Կոլումբոսի` Փինսոնի դեմ ուղղված մեղադրանքներին պատասխանելու համար ։
Փինսոնը տուն է վերադարձել 1493 թվականի մարտի 15-ին, ճիշտ այն նույն օրը, երբ «Նինյան» հասել էր ուղևորության մեկնարկակակետ ։ Տանջված և հնարավոր է, տենդի կրկնվելուց տառապած` նա նավից պատգարակով է իջեցվում։ Երբ Կոլումբոսը ժամանում է, ընկերները Փինսոնին տանում են Պալոսի ու Մոգերի սահմանին գտնվող ֆերմա։ Միանգամայն հնարավոր է, որ Մարտին Ալոնսոյի որդին` Արիաս Պերես Փինսոնը, նրան իսկույն չի բերել Պալոսի իրենց տուն նրան պաշտպանելու նկատառումով` հաշվի առնելով, որ նախկինում Կոլումբոսը սպառնացել էր նրան։ Մյուս հնարավոր տարբերակն այն է, որ Մարտինը լավ հարաբերությունների մեջ չէր Կատալինա Ալոնսոյի հետ, մի կնոջ, ով հոր հետ էր ապրում վերջինիս կնոջ մահից հետո, և որից հայրը երկու ապօրինի զավակ ուներ` Ֆրանցիսկո և Ինես Փինսոններ ։ Ֆրանցիսկո Մեդելի և Էռնան Պերեսի ցուցմունքների համաձայն` նրան բերել են Լա Ռաբիդա վանք, որտեղ էլ մահացել ու թաղվել է` իր կամքի համաձայն ։
Կա պնդում, համաձայն որի` Փինսոնի տենդը սիֆիլիսի նշան է եղել ։ Տեսակետն այն մասին, որ սիֆիլիսը նոր ծագում ունի և Եվրոպա է մտել Կոլումբոսի արշավախմբի միջացով, հին է և վիճելի ։ Գենետիկական որոշ նոր ուսումնասիրություններ ցույց են տալիս տեսության հնարավոր լինելը ։ Չնայած դրան` եթե նույնիսկ Փինսոնը հիվանդությունը ձեռք է բերել ուղևորության ընթացքում, քիչ հավանական է, որ այն եղել է նրա մահվան պատճառը. երրորդական սիֆիլիսը սովորաբար չի դրսևորվում 3-15 տարվա ընթացքում ։ Հնարավոր է նաև, որ որոշ պատմաբաններ շփոթում են Մարտին Ալոնսոյին նրա եղբայր Ֆրանցիսկոյի հետ, ինչն ավելի հավանական է, բայց և դարձյալ վիճելի։ Եվ ընդհակառակը, կա հավանականություն, որ սիֆիլիսի առաջին բռնկումը եվրոպացիների շրջանում կարող էր ավելի վարակունակ լինել, քան հետագայում ։
Ֆերնանդես Դուրոն հետագայում գրել է, որ Փինսոնի «աններելի հանցանքը» այն էր, որ նա հաջողություն կամ հնարամտություն ունեցավ ավելի շատ ոսկի ստանալ, քան Կոլումբոսը ։
Աֆրիկյան կորեկ
Աֆրիկյան կորեկ, նեգրական կորեկ, մարգարտակորեկ, հացազգիների ընտանիքի միամյա բույս, 1-3 մ բարձրությամբ։ Արտաքին տեսքով նման է եգիպտացորենին և սորգոյին։ Ցողունը լավ տերևավորված է, տերևները (50-80 սմ երկարությամբ, 4-5 սմ լայնությամբ) խիստ կախված են, ծաղկաբույլը՝ ամուր, հասկանման։ Արմատային համակարգը մազարմատային է (մինչև 150 արմատ), 2-3 մ թափանցում է հողի մեջ։ Հայրենիքը Աֆրիկան է։ Տարածված է Աֆրիկայի, Ասիայի երաշտի ենթակա շրջաններում։ Հեռանկարային է Ուկրաինայի, Հյուսիսային Կովկասի, Մերձվոլգայի, Միջին Ասիայի համար։ Աֆրիկյան կորեկի հատիկը հարուստ է սպիտակուցներով և ճարպերով, դրանից պատրաստում են ալյուր, ձավար, խմիչք (գարեջուր հիշեցնող), ստանում սպիրտ, օսլա։ Խոտը և կանաչ զանգվածը լավ կեր է։ Բերքատու է, հատիկի բերքը՝ 8-10 ց/հա, երբեմն՝ 40 ց/հա, կանաչ զանգվածինը՝ 80-200 ց/հա, չոր խոտինը՝ 30-60ց/հա։
Կատեգորիա:Հացազգիներ
Մարիա Արոնովա
Մարիա Վալերևնա Արոնովա (Мари́я Вале́рьевна Аро́нова, ), ռուսական կինոյի ու թատրոնի դերասանուհի, ՌԴ ժողովրդական արտիստ (2012), ՌԴ պետական մրցանակի (1994), ինչպես նաև «Նիկա» (2007), «Ոսկե արծիվ» (2007) և «Բյուրեղապակյա Տուրանդոտ» (1998) մրցանակների դափնեկիր։
Սենթ Լուիս 2014 (շախմատային մրցաշար)
Սենթ Լուիս 2014 (Sinquefield Cup), շախմատային մրցաշար 6 գրոսմայստերների մասնակցությամբ, որն անցկացվել է 2014 թ. օգոստոսի 26-ից սեպտեմբերի 8-ը ԱՄՆ-ի Սենթ Լուիս քաղաքում։ Մրցաշարի հաղթող ճանաչվեց Ֆաբիանո Կարուանան, ով 10 հնարավոր միավորներից հավաքեց 8.5 միավոր։
HackerEarth
HackerEarth, տրամադրում վճարովի ծրագրային լուծում, որը օգնում է կազմակերպություններին ավելի հեշտ գտնել անհրաժեշտ մասնագիտության աշխատակիցներ ։ HackerEarth-ը կազմակերպել է ավելի քան 1000 հաքաթոններ և 10 հազարից ավել ծրագրավորման մարտահրավերներ։ Իր գործունեության սկզբից HackerEarth-ը ստեղծել է ավելի քան 4 միլլիոն անդամ ունեցող ծրագրավորողների բազա ։ HackerEarth-ը ֆինանսավորման 3 շրջափուլերի արդյունքում կարողացել է հավաքել ավելի քան 5 միլլիոն դոլլար գումար ։ Ներկա պահին ավելի քան 750 հաճախորդներ ողջ աշխարհից օգտագործում է գնահատման համակարգը, այդ թվում՝ Amazon, Walmart Labs, Thoughtworks, Societe Generale, HP, VMware, DBS, HCL, GE, Wipro, Barclays, Pitney Bowes, Intel, և L&T Infotech ։ HackerEarth-ին աջակցում են GSF Global և Angelprime ։
Սենթ Լուիս 2014 (շախմատային մրցաշար)
Հղումներ
Կատեգորիա:Սենթ Լուիսի մրցաշարեր Կատեգորիա:Լևոն Արոնյանի մասնակցությամբ մրցաշարեր
Մարիա Արոնովա
Կենսագրություն
Մարիա Արոնովան ծնվել է 1972 թվականի մարտի 11-ին Մոսկվայի մարզի Դոլգոպրուդնի քաղաքում՝ ինժեներ Վալերի Արոնովի և գրադարանավարուհի Լյուդմիլա Արոնովայի (մահացել է 1995 թվականին) ընտանիքում։
HackerEarth
Պատմություն
Հիմնադրվել է 2012 թվականի նոյեմբերին հնդկական տեխնոլոգիանների համալսարանի շրջանավարտներ՝ Ռուրկի Սանչին Գուպտաի և Վիվեկ Պրակաշի կողմից, սակայն HackerEarth-ը սկսել է իր կարերիան ինչպես՝ MyCareerStack ։ Սկզբնական ուսումնական պլատֆորմը նպատակաուղղված էր բոլոր ուսանողների համար խաղադաշտի հարթցմանը, որպեսզի ուսանողները կարողնանան պատասխանել հարցերի, դիտեն ծրագրավորման մասին պատմող բլոգներ, ինչպես նաև հասանելի էր կոդերի առցանց խմբահիր և քննարկման համար նախատեսված ֆորումներ։
Մարիա Արոնովա
Կենսագրություն
Մարիան ունի եղբայր՝ Ալեքսանդր Արոնովը (ծն․ 1968)։ 1988 թվականին ավարտել է 1905 թվականի հիշատակին նվիրված Մոսկվայի գեղարվեստի ուսումնարանը։ Հուշարձանային և տեմպերային գեղանկարչության նկարիչ-ռեստավրատոր է ։
HackerEarth
Պատմություն
Ավելի ուշ 2013 թվականին, Սաչինը և Վիվեկը զարգացրեցել ծրագիրը դարձնելով այն ավտոմատացված, որը օգնում էր արդյունավետ կերպով որակավորել ծրագրավորողներին։ Երկու տարի անց HackerEarth-ը ստեղծեց իր ծրագրային ապահովումը, որը նախատեսված էր ներդրումների ղեկավարման համար, թարմացված տարբերակը թողարկվեց 2018 թվականի սկզբին ։
Մարիա Արոնովա
Կենսագրություն
Նախքան բուհ ընդունվելն Արոնովան աշխատել է Դոլգոպրուդնիի «Վպերյոդ» ժողթատրոնում, որը ղեկավարում էր Իրինա Տիխոնովան, ում մինչև հիմա էլ համարում է իր թատերական կարիերայի կնքամայրը։
HackerEarth
Պատմություն
2012 թվականի ստարտ ափը GSF Accelerator-ի մասն էր, իսկ հետագայում նա ստացավ 500, 000 դոլլար ներդրումներից ։
Մարիա Արոնովա
Կենսագրություն
1994 թվականին ավարտել է Բ․ Շչուկինի անվան թատերական ուսումնարանը (Վլադիմիր Իվանովի դասարանը)․ Արոնովայի համակուրսեցիների թվում էր Նոնա Գրիշաևան։
HackerEarth
Պատմություն
2018 թվականի հուլիսին HackerEarth-ը ուներ ավելի քան 180 աշխատակից։ Ընկերության գլխավոր գրասենյակը գտնվում է ԱՄՆ-ի Կալիֆոռնիա նահանգի Ֆրեմոնտե քաղաքում։ Բացի Ֆյունում, Մումբայում և Դելիում գտնվող գրասենյակների, HackerEarth գրասենյակներ ունի Լոնդոնում ևՃապոնիայում։
Մարիա Արոնովա
Կենսագրություն
Երկրորդ կուրսից Արկադի Կացի հրավերով սկսել է խաղալ Ե․ Վախթանգովի անվան թատրոնում։
HackerEarth
HackerEarth-ի գնահատումներ
HackerEarth-ի գնահատումները պլատֆորմ է, որը նախատեսված է աձնակազմի հավաքման համար, որը օգնում է կազմակերպություններին վարձել ծրագրավորողներ, ըստ նրանց հմտությունների ։ Մասնագիտացված պլատֆորմները նախատեսված են ծրագրավորողների գնահատման համար, և թույլ են տալիս ստուգել անձի տեխնիկական տաղանդները։
Մարիա Արոնովա
Կենսագրություն
Նկարահանվել է «Սեզամ փողոց» մանկական հաղորդման մեջ (ОРТ, НТВ, СТС)։
Հանրաճանաչ է դարձել «Ելակ», «Կանգառ պահանջով», «Զինվորները» և «80-ականներ» սերիալներում խաղացած դերերի շնորհիվ։
HackerEarth
Մարտահրավերներ
HackerEarth-ի մարտահրավերները իրենց մեջ պարունակում են հաքաթոններ, ծրագրավորման մարտահրավերներ և ծրագրաորման դասընթացներ ծրագրավորողների համար։
Մարիա Արոնովա
Կենսագրություն
Կինոյում Մարիա Արոնովան խաղում է երկրորդ պլանի կատակերգական դերեր։
HackerEarth
Պրակտիկա
HackerEarth-ը օգտատերերին առաջարկում է ուսուցողական նյութեր և պրակտիկ խնդիրներ, խթանելով նրանց հմտությունների զարգացմանը։
Մարիա Արոնովա
Կենսագրություն
РТР հեռուստաալիքով վարել է «Քո կողքին» (2002 թվականին), իսկ «ТВ Центр» հեռուստաալիքով՝ «Խոհարարական ընտանիք» հաղորդումները ։
HackerEarth
Արտաքին հղղումներ
Կատեգորիա:Ծրագրավորման մրցույթներ
Մարիա Արոնովա
Կենսագրություն
2005-2010 թվականներին Մարիա Արոնովան յուրաքանչյուր տարի վարել է Մոսկվայի «Բյուրեղապակյա Տուրանդոտ» թատերական մրցանակաբաշխությունը ։ Նրա հետ այն վարել են՝ 2005 թվականին Դմիտրի Նազարովը, 2006-ին՝ Ալեքսանդր Ադաբաշյանը , 2007-ին՝ Ռոման Մադյանովը , 2008-ին՝ Ֆեոդոր Դոբրոնրավովը ,, 2009-ին՝ Վիկտոր Դոբրոնրավովը , 2010-ին՝ Միխայիլ Պոլիցեյմակոն ։
2012 թվականի մայիսի 28-ից նոյեմբերի 12-ը «Ռոսիա 1» հեռուստաալիքով վարել է «Ամեն ինչ լավ կլինի» հաղորդումը (ի սկզբանե կոչվում էր «Սիրում եմ, չեմ կարող») ։
Անձնական կյանք
Մարիա Արոնովան բնակվում է Դոլգոպրուդնի քաղաքում երկրորդ ամուսնու՝ Եվգենի Ֆոմինի հետ ։ Եվգենին աշխատել է որպես տրանսպորտային ցեխի պետ այն նույն քաղաքում, ինչ որ կինը։ Երկար ժամանակ ապրել են քաղաքացիական ամուսնությամբ, իսկ 2018 թվականի մարտի 11-ին պաշտոնապես գրանցել են իրենց հարաբերությունները։
Ունի երկու երեխա՝ որդին (առաջին ամուսնուց՝ Վլադիսլավից, որը մահացել է )՝ Վլադիսլավ Գանդրաբուրան (ծն․ օգոստոսի 9, 1994, դպրոցն ավարտել է էքստեռն, սովորել է խոհարարական քոլեջում, ավարտել է Բ․ Շչուկինի անվան թատերական ուսումնարանը, աշխատում է նույն թատրոնում) և դուստրը՝ Սերաֆիման (ծն․ ապրիլի 23, 2004 ) ։
Սկանդալ
2012 թվականի հոկտեմբերի 16-ին «Ամեն ինչ լավ կլինի» թոք շոուի եթերում հաղորդավարուհի Մարիա Արոնովան հետևյալ հարցն ուղղեց հյուրերին, որոնց երեխաները տառապում էին Դաունի համախտանիշով․ «Դուք երբ գիշերն անցնում եք մութ միջանցքով, չեք վախենո՞ւմ, որ Ձեր 11-ամյա երեխան կմորթի Ձեզ։ Կամ որ Ձեր գլխին կհարվածի ծանր արդուկով։ Դուք գոնե գիտե՞ք, թե ինչ է տվյալ հիվանդությունը նշանակում․ այդ երեխան կարող է սպանել իր մտերիմին»։ Դաունի համախտանիշով հիվանդ երեխա ունեցող դերասանուհի Էվելինա Բլյոդանսի փաստաբանները բողոք ներկայացրին Տեղեկատվական տեխնոլոգիաների և զանգվածային հաղորդակցության բնագավառի վերահսկողության դաշնային ծառայությանը Համառուսաստանյան պետական հեռուստառադիոընկերության մեդիահոլդինգի և հաղորդավարուհի Մարիա Արոնովայի վրա՝ հաշմանդամ երեխաներին ուղղված իր խոսքերի համար ։
Հաղորդման եթեր դուրս գալուց հետո դերասանուհի Էվելինա Բլյոդանսն Արոնովային մեղադրեց զրպարտության մեջ և նրանից պահանջեց վիճակագրություն ներկայացնել Դաունի համախտանիշով հիվանդ երեխաների կողմից կատարված սպանությունների վերաբերյալ։ «Եթե տիկին Արոնովան իրեն թույլ է տալիս դաշնային հեռուստաալիքի եթերում՝ ամբողջ երկրով մեկ բազմիցս և բացարձակապես սառնասրտորեն Դաունի համախտանիշով հիվանդ երեխաներին մեղադրել այդպիսի քրեական հեռանկարի մեջ, նշանակում է, ամենայն հավանականությամբ, Մարիա Վալերևնան գիտի ավելին, քան մենք՝ Դաունի համախտանիշով հիվանդ երեխաների ծնողները»,- գրել է Բլյոդանսն իր «Ժիվոյ ժուռնալ» ամսագրում ։ Դերասանուհին ավելացրել է նաև, որ հայց է պատրաստում հաղորդավարուհու դեմ ։ Կողմերի հաշտությունը տեղի ունեցավ НТВ հեռուստաալիքի «Կենտրոնական հեռուստատեսություն» շոուի ժամանակ, որտեղ Մարիա Արոնովան Էվելինա Բլյոդանսի և Դաունի համախտանիշով հիվանդ այլ երեխաների ծնողների ներկայությամբ հանրայնորեն ներողություն խնդրեց՝ նշելով, որ իր խոսքերը ճիշտ չեն մեկնաբանվել, քանի որ Արոնովան խոսել է «Ամեն ինչ լավ կլինի» հաղորդման կոնկրետ հերոսուհու երեխայի մասին, որը ագրեսիա և անկառավարելի վարք է ցուցաբերել, այլ ոչ թե Դաունի համախտանիշով տառապող բոլոր երեխաների մասին։ Հաղորդման ավարտից հետո Մարիա Արոնովան և Էվելինա Բլյոդանսը գրկախառնվել են ստուդիայում և ցավել ծագած սկանդալի համար։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս հնչյունավորող դերասանուհիներ Կատեգորիա:Հեռուստահաղորդավարներ այբբենական կարգով Կատեգորիա:Ռուս հեռուստահաղորդավարներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուսաստանի Դաշնության վաստակավոր արտիստներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:«Բյուրեղապակյա Տուրանդոտ» մրցանակի դափնեկիրներ Կատեգորիա:«Ոսկե արծիվ» մրցանակի դափնեկիրներ Կատեգորիա:«Նիկա» մրցանակի դափնեկիրներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ե․ Վախթանգովի անվան թատրոնի անձինք Կատեգորիա:«Ռոսիա 1» հեռուստաալիքի հաղորդավարներ Կատեգորիա:Դոլգոպրուդնու պատվավոր քաղաքացիներ Կատեգորիա:ՌԴ պետական մրցանակի դափնեկիրներ
Պոկրովսկի (այլ կիրառումներ)
Պոկրովսկի, կարող է վերաբերել՝
Սուրբ Գևորգի խաչ
Գերբագիտության մեջ '''սբ. Գևորգի խաչը''' իրենից ներկայացնում է կարմիր խաչ սպիտակ ֆոնի վրա, որը ուշ միջնադարյան ժամանակներում ասոցացվել է սբ. Գևորգի հետ, ով ռազմական սրբերից մեկն էր, երբեմն համարվել է որպես խաչակիր։
Ասոցացվելով խաչակիրների հետ՝ կարմիր-սպիտակ խաչը ծագել է 10-րդ դարից։ Այն եղել է Ջենայի պետության դրոշը մինչ 10-րդ դարը։ Խորհրդանիշը ընդունվել է Սվաբյան Լիգայի կողմից, Սուրբ Հռոմեական կայսրության հեղափոխումից առաջ։ Կարմիր-սպիտակ խաչը բացառապես օգտագործվել է Իտալիայի հյուսիսային մասում և ծառայել է Բոլոնյայի, Պեդուայի, Ռեգիո Էմիլիայի, Մանտուայի, Վերկելի, Ալեքսանդրիայի խորհրդանիշ։ Դրան փոխարինել է մեկ այլ դրոշ «սբ. Ամբրոսի խաչ», որ ընդունվել է 1045թ Միլանի խորհրդի կողմից ։ Սբ. Գևորգը Անգլիայում հեղափոխությունից հետո դառնում է «սրբերի հովանավոր»։ Սկզբնական ժամանակաշրջանից նրա դրոշը ճանաչվում է Անգլիայի ազգային դրոշը։ Սբ. Գևորգը սրբերի հովանավորություն էր անում նաև Իսպանիայի Կատալոնիայում և Վրաստանում։ Վրաստանի ազգային դրոշը կազմված է սբ. Գևորգի և Երուսաղեմի խաչերից։
Ծագումը և օգտագործումը միջնադարում
Սբ. Գևորգը մեծ հարգանք վայելեց Երրորդ Խաչակրաց արշավանքի ժամանակ որպես ռազմիկ-սուրբ։ Ըստ լեգենդի՝ նա հրաշքով փրկել է Բոլոնիայի Գոֆրեյին, իսկ Ռիչարդ Առյուծասիրտը իր պաշտպանությունը նրան է վստահել ։ Լեգենդը պատմում է, որ 1098թ հունիսի 28-ի Անտիոքի գրավման ժամանակ խաչակիրները մեծ օգնություն ստացան հսկայական զորքի կողմից, որը սպիտակ ձիեր էին հեծնած, ամբողջովին սպիտակ հագնված և սպիտակ պաստառներ ձեռքներին, որ գլխավորում էր սբ. Գևորգը, սբ. Դեմետրիուսը և սբ. Մերկուրիուսը։ Ի միջի այլոց, նախքան կաչակրած արշավանքի ավարտը, կարմիր խաչը չի ասոցացվել սբ. Գևորգի հետ ։ 1145թ խաչակրաց երկրորդ արշավանքների ժամանակ կարմիր խաչը ասոցացվում էր տաճարականների միաբանության հետ, սակայն 1188թ կարմիր և սպիտակ խաչերը ընտրվել էին ի ճանաչում Ֆրանսիայի և Անգլիայի զորքերի, թագավորների՝ Ֆրանսիայի Ֆիլիպ II-ի և Անգլիայի Հենրի II-ի արշավանքների ժամանակ ։ 1190թ կարմիր-սպիտակ խաչը Երուսաղեմի խաչի հետ միասին դարձավ խաչակրի խորհրդանիշը, իսկ 13-րդ դարում տարբեր առաջնորդներ կամ քաղաքական ուժեր կողմից, ովքեր ցանկանում էին իրենց ասոցացնել խաչակիրներին, դարձրին այն իրենց խորհրդանիշը։ Կարմիր-սպիտակ համադրությունը արվել է Արագոնի կողմից։ Այս ժամանակահատվածում սբ. Գևորգը պատկերվել էր որպես կաչակիր ասպետ, և կարմիր խաչը նրա հետ ոչ մի կապ ճուներ։ Տրանի տաճարում գտնվող խաչակրած դարաշրջանի որմնանկարը ցույց է տալիս, որ սբ. Գևորգը կարմիր բաճկոնը հաքին կրում է սպիտակ խաչ։ Դրոշի սպիտակ-կարմիր տարբերակը 12-րդ դարի գերմանացի խաչակիրների կողմից ընտրվել է որպես թագավորական դրոշ (Reichsbanner), և 1250թ Ֆրեդերիկ II-ը իր՝ դեպի Եվրոպա կատարած արշավանքներից հետո սկսեց օգտագործել այն։ Ռոմանական կայսրության ժամանակ այն շարունակվեց օգտագործվել որպես պատերազմի թագավորական դրոշ (Reichssturmfahne) ՝ ստեղծելով Սավոյայի դքսության, ներկայիս Դանիայի և Շվեյցարիայի դրոշներին։
(Vexillum beati Georgii) նշված է եղել ջենովացիների մատյաններում 1198թ-ականներին՝ վերաբերելով կարմիր խաչին, որի հետ պատկերված է եղել սբ. Գևորգը վիշապի հետ միասին։ Այս դրոշի պատկերումը տարածված է եղել մատյաններում մինչ 1227թ, և հայտնի է եղել «Յանուայի խորհրդի խորհրդանիշ խաչը» (insignia cruxata comunis Janue) անվանումով։ Դրոշը, սրբի պատկերը իր վրա կրելով, քաղաքի՝ պատերազմին մասնակցության դրոշն էր, բայց միայնակ խաչով դրոշը օգտագործվել է միայն 1240թ-ականներից ։
14-րդ դարում խաչակրաց արշավանքների ձախողումներից հետո դրոշը դարձավ խաորհրդանիշ, որը ուղիղ իմաստով ասոցացվում էր «խաչը վերցնելու» հետ՝ որպես խաչակրաց արշավանքների լուծում։ Համակարգված գերբագիտության զարգացման հետ միաժամանակ առաջացավ խաչի բազմաթիվ բացատրությունների և տերմինաբանության վերաբերյալ։ Ջուլիան Բերները հաղորդում է, որ գոյություն ուներ «Crossis innumerabull born dayli»: Սբ. գևորգի խաչը նախ և առաջ կապված էր հունական սովորական խաչի հետ, որ շոշափվում էր դրոշի եզրերի հետ (կարմիր կամ սպիտակ լինելը էական չէր) ։ 1647թ Թոմաս Ֆյուլլերը սբ. Գևորգի խաչի վերաբերյալ գրել է, որ այն մնացած զինանշանների նախամայրն է ։
Սուրբ Գևորգի՝ որպես խաչակիր ասպետի սկզբնական պատկերումները կարմիր-սպիտակ խաչի հետ թվագրվում են 13-րդ դարից ուշ և 14 և 15-րդ դարերում այն տարածում է ստացել որպես սրբերի զինանշան։ Անգլիայի Էդվարդ III-րդ թագավորը 1348թ սբ. Գևորգին դասում է որպես Գարտի համայնքի սրբերի շարքին և օգտագործում է սպիտակ-կարմիր խաչը որպես թագավորական ստանդարտ։
Ծագումը
Պատմական ավանադույթները հավաստիացնում են, որ Ռիչարդ Առյուծասիրտը հենց ինքն է ընդունել և՛ դրոշը, և՛ Ջենովայի սրբին իր՝ խաչակրած արշավանքների ժամանակ։ Այս գաղափարը կարելի է տեսնել վիկտորյան դարաշրջանում. Պերինը (1922թ) դրան վերաբերում է որպես ընդհանուր համոզմունքի, և այն դեռ տարածված է ժողովրդի գիտակցության մեջ, չնայած դա չի կարող հիմնավորվել որպես պատմական։
1992թ Յորքի դուքսը դրոշի ծագման և ջենովացիների դրոշի հետ կապի վերաբերյալ այսպիսի նշումներ է արել. «Սբ. Գևորգի կարմիր-սպիտակ խաչը ընդունվել է Անգլիայում, 1190թ Լոնդոնի Սիթիի ՝ Միջերկրական ծով ուղվող նավերի անձնակազմի համար, որի նպատակն էր հաջողության հասնել ջենովացիների պաշտպանության ներքո։ Այս արտոնության համար Անգլիայի միապետը տարեկան տուրք է տվել Ջենովայի դոգին։»
Կարմիր խաչը Անգլիայում ներկայացվել է 13-րդ դարից ուշ, բայց ոչ որպես դրոշ, և այն ոչ էլ ասոցացվում էր սուրբ Գևորգի հետ։ Այն կրել են անգլիացի զինվորները՝ ի հիշատակ Էդվարդ I-ի թագավորության առաջին տարիների (1270ականներ), և ի միջի այլոց մի քանի տարի ավելի շուտ է ծագել, քան բարոնների երկրորդ պատերազմը, ավելի կոնկրետ 1265թ Իվիշհեմի ճակատամարտում, որի ընթացքում, ըստ Վիլիամ Ռիշանջերի, Սիմիոն դը Մորֆորը մեղադրում էր թագավորին իր՝ զինվորներին խաչերով նշան անելու գաղափարը ։
Սուրբ Գևորգը Անգլիայի հովանավոր սուրբ դարձավ 1348թ-ին ՝ստեղծելով Գարտի համայնքը, և 1552թ-ին բացի սբ. Գևորգի դրոշից, մյուս սրբերի դրոշների վերացման գործընթացը իր գագաթնակետին հասցնելիս։ 1348թ-ից սկսած և ողջ 15-րդ դարի ընթացքում Անգլիայի Պլանտագենետների դինաստիայի օրոք սբ. Գևորգի խաչը ծածանվել է որպես թագավորական ստանդարտ։
Դրոշը
Բրիտանական միավորված դրոշը ստեղծվել է 1606թ-ին 1603թ-ին Անգլիայի և Շոտլանդիայի միավորումից՝ «Թագերի միավորում»-ից հետո՝ միավորելով սբ. գևորգի խաչը սբ. Էնդրյուի խաչի հետ, որ Շոտլանդիայի դրոշն էր։ Դրոշը սկզբում օգտագործվում էր ծովային ցուցադրություններով, հետագայում պատկերվեց միայն թագավորական նավերի վրա։ Հետագայում՝ մինչ 1707թ Ունիայի պայմանագիրը, սբ. Գևորգի խաչը մնաց որպես Անգլիայի դրոշ մեկ այլ նպատակների համար։ Ունիայի պայմանագրից հետո միավորված առաջին դրոշը դարձավ ազգային դրոշ Մեծ Բրիտանիայի թագավորության յուրաքանչյուր նպատակի համար։ Այս պահից ի վեր սբ. Գևորգի խաչը դարձավ Անգլիայի և Ուելսի խորհրդանիշ Շոտլանդիայի և Իռլանդիայի խորհրդանիշների, ինչպես նաև Կրոնվելի պրոտեկտորատի դրոշների կողքին 1649-1660թթ։
Սուրբ Գևորգի դրոշը թագավորական նավատորմի ծովակալի աստիճանի դրոշն է, և քաղաքացիական նավով արգելված է բարձրացնել այդ դրոշը։ Այնուամենայնիվ, փրկված Դունկերկի փոքր նավերը, որոնք մասնակից են եղել Երկրորդ համաշխարհայինի ժամանակ Դունկերկի տարհանմանը, թույլտվություն ունեն բարձրացնել դրոշը։ Սա սովորաբար արվում է պաշտոնական ձևով։
Սբ. Գևորգի դրոշը վերածնունդ ապրեց 20-րդ դարասկզբին ֆուտբոլով ներշնչված բնակչության կողմից, և իհարկե, ի պատասխան Շոտլանդիայում և Ուելսում տեղի ունեցող շարժումների ։
2010թ-ի աշխարհի գավաթի ժամանակ ՄԲ վարչապետ Դեվիդ Քեմերունը պառլամենտին ասաց, որ դրոշը կբարձրացվի իր պաշտոնական նստավայրում, և ոչ մի հավելյալ հարկային վճարում չի լինի Անգլիայի մասնակցության ընթացքում։
Ժառանգած օգտագործումը
Լոնդոնյան Սիթիի դրոշը ներառում է սբ. Գևորգի խաչը՝ սպիտակ ֆոնի վրա, և կարմիր թուր։ Ասում են, որ թուրը խորհրդանշում է այն թուրը, որով գլխատվել է սբ. Պոլը, ով քաղաքի սուրբն էր ։
Գըրնսին թույլտվություն է ունեցել օգտագործել սբ. Գևորգի խաչը որպես նահանգի դրոշ 1936-1985թթ։
Մոնտրեալի զինանշանը, որ առաջին անգամ օգտագործվեց 1833թ-ին, պարունակում էր սբ. Պատրիկի խաչը Անգլիայի, Շոտլանդիայի, Իռլանդիայի և Ֆրանսիայի ծաղկե էմբլեմաների հետ միասին։ 1938թ խաչը փոխարինվեց սբ. Գևորգի խաչով՝ ներկայացնելով Անգլիայի գերիշխող ազդեցությունը Կանադայում, և հաջորդ տարի դրոշը ընդունվեց նոր ոճով։ Բրիտանական Կոլումբիայի Նանաիմո քաղաքում սբ. Գևորգի խաչը նույպես օգտագործվում է իրենց դրոշի, զինանշանի վրա նավի և ածխի կտորների հետ, որն հիմնական արտահանվող ապրանքն է։
Ավստրալիական նահանգ Հարավային Նոր Ուելսի պետական կրծքանշանը պարունակում է սբ. Գևորգի խաչը, ոսկեգույն առյուծը՝ կենտրոնում, և ութանկյուն աստղեր խաչի ամեն կողմում։
Բրիտանական թագավորական նավատորմի սպիտակ ինսայնի դրոշը կազմված է սբ. Գևորգի խաչից և ծայրամասում գտնվող Յունիոն դրոշից։ Ավելին, շատ երկրներ ունեն սպիտակ ինսայնի տարբերակներ՝ իրենց պետական դրոշը ծայրամասում, ինչպիսին է Հնդկական նավատորմի ինսայնը ։
Վրաստան
Սուրբ Գևորգը համարվում է Վրաստանի հովանավոր սուրբ, և սբ. Գևորգի դրոշը օգտագործվել է 5-րդ դարում վրացի թագավոր Վախթանգ Գորգասալիի կողմից ։ 13-րդ դարում Վրաստանի թագուհի Թամարը սելջուկ թուրքերի արշավանքների ժամանակ սբ. Գևորգի դրոշի ներքո է հանդես եկել։ Երուսաղեմյան չորս խաչերը հետագայում ավելացվել են Գևորգի 5-րդի կողմից, ով 1334թ Վրաստանը մաքրեց մոնղոլ ցեղերից։
Դրոշը դադարեց գործել Ռուսաստանին բռնակցվելու և վրացական միապետության տապալման տարիներին։ Այնուամենայնիվ այն վերականգնվեց հայրենասիրական շարժման ժամանակ 1990թ-ին։ Վրացիների մեծամասնությունը հավակնում էր Վրաստանի միջնադարյան դրոշի վերականգնմանը ներառյալ Վրաց Ուղղափառ եկեղեցու Համայն Վրաստանի ազդեցիկ կաթողիկոս-պատրիարք Իլիա Երկրորդի։ Դրոշը վերջնականապես ընդունվել է Վրաստանի պառլամենտի կողմից 2004թ հունվարի 14-ին։ Այն պաշտոնապես ընդունվել է նախագահական հրամանով, որը ստորագրել է Միխայիլ Սահակաշվիլին հունվարի 25-ին նախագահ ընտրվելուց հետո։
Ծանոթագրություններ
Կատեգորիա:Դրոշներ Կատեգորիա:Կատալոնիայի պետական խորհրդանիշներ Կատեգորիա:Խաչի տեսակներ
Հարսիկը (հեռուստասերիալ)
Հարսիկը (Child Bride, Child Marriage, "बालिका वधू"), հնդկական հեռուստասերիալ՝ ստեղծված Colors TV հեռուստաալիքի կողմից։ Այդ հեռուստասերիալը եթեր է հեռարձակվել 2008 թվականի հուլիսի 21-ից մինչև 2016 թվականի հուլիսի 31-ը, ունի 2248 դրվագ։ Գործողությունները ծավալվում են Հնդկաստանի հյուսիսարևմտյան Ռաջաստան նահանգում։ Ներկայացվում է մանուկ հասակում ամուսնացած աղջկա կյանքը։ Առաջին եթերաշրջանը նվիրված է Անանդիի և Ջագդիշի կյանքին, որոնք արդեն ամուսնացած էին երեխա ժամանակ։ Երկրորդ եթերաշրջանը արտացոլում է Անանդիի աղջկա՝ բժիշկ Նանդինիի կյանքը, որը նույնպես երեխա-հարսնացու էր։ «Հարսիկը» հեռուստասերիալը շատ զգայուն է ներկայացնում՝ երեխաների աղետալի վիճակը, որոնց իրենց կամքին հակառակ ստիպում են ամուսնանալ հանուն ավանդույթի և պատասխանատվություն կրել իրենց հետագա կյանքի համար ։
Հեռուսասերիալը համարվում է առաջին հնդկական սերիալը, որն ունի 2000 և ավելի դրվագներ։
Հեռուսասերիալի բոլոր սերիաները կարող եք դիտել erevanjan կայքում։
Շոուն ունի 2 եթերաշրջան. առաջին եթերաշրջանը կոչվում է Balika Vadhu – Kacchi Umar Ke Pakke Rishte (Child Bride — Strong Relationships of Tender Age, Child Marriage — Strong Relationship of Tender Age, Հարս-երեխա, Երեխայի ամուսնությունը - ամուր հարաբերությունները վաղ տարիքում), իսկ երկրորդը՝ Balika Vadhu — Lamhe Pyaar Ke (Child Bride — Moments of Love, Child Marriage — Moments of Love, Հարս-երեխա - սիրո դրվագները, Երեխայի ամուսնությունը - սիրո դրվագները) ։